24. 8. 94 De Europæiske Fællesskabers Tidende Nr. L 219/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS AFGØRELSE af 15. marts 1994 om indgåelse af tre bilaterale samarbejdsaftaler mellem Det Europæiske Atom- energifællesskab og Kongeriget Norge, Kongeriget Sverige og Det Schweiziske Edsforbund om forskning og uddannelse i strålingsbeskyttelse (94/569/Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Atomenergifællesskab, særlig artikel 101, stk. 3, og ud fra følgende betragtninger : Rammeaftalerne om videnskabeligt og teknisk samarbejde mellem De Europæiske Fællesskaber og Kongeriget Norge, Kongeriget Sverige og Det Schweiziske Edsforbund blev undertegnet henholdsvis den 27. juni 1986, den 13. januar 1986 og den 8. januar 1986; Rådet vedtog ved beslutning 91/626/Euratom () et særprogram for forskning og uddannelse inden for sikkerhed i forbindelse med nuklear fission (1990-1994) ; regeringerne i Norge, Sverige og Schweiz har anmodet om at deltage fuldt ud i område 1 af dette program om sikkerhed i forbindelse med nuklear fission ; Det Europæiske Fællesskab og Norge, Sverige og Schweiz forventer at opnå gensidige fordele af dette samarbejde — ()) EFT nr. L 336 af 7. 12. 1991, s. 42. TRUFFET FØLGENDE AFGØRELSE : Artikel 1 De bilaterale samarbejdsaftaler mellem Det Europæiske Atomenergifællesskab og Kongeriget Norge, Kongeriget Sverige og Det Schweiziske Edsforbund om forskning og uddannelse i strålingsbeskyttelse godkendes herved på Det Europæiske Atomenergifællesskabs vegne. Teksten til aftalerne er knyttet til denne afgørelse. Artikel 2 Formanden for Kommissionen bemyndiges til at udpege den person, der har fuldmagt til at undertegne samar- bejdsaftalerne og herved forpligte Det Europæiske Atom- energifællesskab. Udfærdiget i Bruxelles, den 15. marts 1994. På Kommissionens vegne Jacques DELORS Formand